
ประกาศเทศบาลตำบลนาบอน
เรื่อง  ประมูลจ้างด้วยระบบอิเล็กทรอนิกส์โครงการก่อสร้างอาคารศูนย์พัฒนาเด็กเล็ก   
         เทศบาลตำบลนาบอน  หมู่ที่  2   ตำบลนาบอน




                       -------------------------------------



ด้วยเทศบาลตำบลนาบอน    มีความประสงค์จะประมูลจ้างด้วยระบบอิเล็กทรอนิกส์  
โครงการก่อสร้างอาคารศูนย์พัฒนาเด็กเล็กเทศบาลตำบลนาบอน  หมู่ที่ 2   ตำบลนาบอน  รายละเอียดตามแผนผังและแบบแปลนเทศบาลตำบลนาบอน    ราคางบประมาณ   11,500,000 บาท
ราคากลาง  12,946,000   บาท 


ผู้มีสิทธิ์เสนอราคาจะต้องมีคุณสมบัติดังต่อไปนี้
1. เป็นนิติบุคคลผู้มีอาชีพรับจ้างทำงานจ้างที่ประมูลจ้างด้วยระบบอิเล็กทรอนิกส์
ดังกล่าว               
2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ  และได้แจ้งเวียน
ชื่อแล้ว                                                       
             

3.  ไม่เป็นผู้ได้รับเอกสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทย  เว้นแต่
รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น


4.   เป็นผู้ที่ผ่านการคัดเลือกผู้มีคุณสมบัติเบื้องต้นในการจ้าง ของเทศบาลตำบลนาบอน



5.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลนาบอน  และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ  วันประกาศประมูลจ้างด้วยระบบอิเล็กทรอนิกส์   หรือไม่เป็นผู้กระทำการอันเป็นการ
ขัดขวางการแข่งขันราคาอย่างเป็นธรรมในการประมูลจ้างด้วยระบบอิเล็กทรอนิกส์ในครั้งนี้


6.   ผู้เสนอราคาต้องวางหลักประกันซอง   เป็นเงิน  647,300  บาท 
(-หกแสนสี่หมื่นเจ็ดพันสามร้อยบาทถ้วน-)  พร้อมกับยื่นซองประมูลด้วยระบบอิเล็กทรอนิกส์  


7.   มีผลงานก่อสร้างประเภทเดียวกันในวงเงินไม่น้อยกว่า    6,343,540  บาท และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมาย   ว่าด้วยระเบียบบริหารราชการส่วนท้องถิ่น  หน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ 
หรือหน่วยงานเอกชนที่เทศบาลตำบลนาบอนเชื่อถือ 
- 2 -


กำหนดดูสถานที่ก่อสร้าง  ในวันที่  3  พฤศจิกายน  2552  ระหว่างเวลา
10.00 น. – 12.00 น.  โดยให้ไปพร้อมกัน ณ สำนักงานเทศบาลตำบลนาบอน และกำหนดรับฟังคำชี้แจงในวันเดียวกัน  สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้ว  
จะโต้แย้งสิทธิหรือผลประโยชน์อื่น ๆ  ของตนไม่ได้
                     
กำหนดยื่นเอกสารประมูลจ้างด้วยระบบอิเล็กทรอนิกส์ ในวันที่ 10  พฤศจิกายน  2552
ที่ว่าการอำเภอนาบอน ณ ศูนย์รวมข้อมูลข่าวสารการซื้อการจ้างระดับตำบลอำเภอนาบอน  
(ห้องประชุมอำเภอนาบอน ชั้น 2)   ระหว่างเวลา  10.00 -12.00  น.   และประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่  11  พฤศจิกายน  2552   เวลา  15.00  น.  ณ   สำนักงานเทศบาลตำบลนาบอน
                           กำหนดวันประมูลจ้างด้วยระบบอิเล็กทรอนิกส์  ในวันที่ 18  พฤศจิกายน 2552 
ณ  สำนักงานบริการลูกค้า กสท.ทุ่งสง   เลขที่ 229     ถนนทุ่งสง-สุราษฏร์      ตำบลปากแพรก   อำเภอทุ่งสง   จังหวัดนครศรีธรรมราช    เวลา  10.00 น.


ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์   ในราคาชุดละ  50,000   บาท     (-ห้าหมื่นบาทถ้วน-)   ได้ที่กองคลัง   เทศบาลตำบลนาบอน   ระหว่างวันที่ 19  ตุลาคม  2552  
ถึงวันที่ 2  พฤศจิกายน 2552   หรือสอบถามทางโทรศัพท์หมายเลข   0-7549-1158   ในวันและเวลาราชการ หรือสืบค้นข้อมูลทางเว็บไซต์เทศบาลตำบลนาบอน  www.naboncity.go.th   หรือเว็บไซต์ของ
กรมบัญชีกลาง www.gprocurement.go.th  



ประกาศ  ณ   วันที่      16   เดือน     ตุลาคม     พ.ศ.  2552
(นายยุทธศักดิ์  พัฒนเกษตรวงศ์)

   นายกเทศมนตรีตำบลนาบอน
เอกสารประมูลจ้างด้วยระบบอิเล็กทรอนิกส์   เลขที่  2/2552
การจ้างเหมาก่อสร้างอาคารศูนย์พัฒนาเด็กเล็กเทศบาลตำบลนาบอน หมู่ที่ 2 ตำบลนาบอน 
ตามประกาศเทศบาลตำบลนาบอน   ลงวันที่   ...16  ตุลาคม 2552......

ด้วยเทศบาลตำบลนาบอน ซึ่งต่อไปนี้เรียกว่า “เทศบาลตำบลนาบอน” มีความประสงค์จะประมูลจ้างด้วยระบบอิเล็กทรอนิกส์ โครงการ ก่อสร้างอาคารศูนย์พัฒนาเด็กเล็กเทศบาลตำบลนาบอน หมู่ที่ 2  ตำบลนาบอน  รายละเอียดตามแผนผังและแบบแปลนเทศบาลตำบลนาบอน   ราคางบประมาณ  11,500,000 บาท ราคากลาง      12,946,000  บาท 


โดยมีข้อแนะนำข้อกำหนดดังต่อไปนี้

1.   เอกสารแนบท้ายเอกสารประมูลจ้างด้วยระบบอิเล็กทรอนิกส์
1.1 แบบรูปรายละเอียด
1.2 แบบใบยื่นข้อเสนอการประมูลจ้างด้วยระบบอิเล็กทรอนิกส์
1.3 แบบสัญญาจ้าง
1.4 แบบหนังสือค้ำประกัน
(1) หลักประกันซอง
(2) หลักประกันการรับเงินค่าวัสดุล่วงหน้า
1.5 บทนิยาม
(1) ผู้เสนอราคาที่มีผลประโยชน์ร่วมกัน
(2) การขัดขวางการแข่งขันราคาอย่างเป็นธรรม
1.6 แบบบัญชีเอกสาร
(1) บัญชีเอกสารส่วนที่  1

(2) บัญชีเอกสารส่วนที่  2

1.7   กฏเกณฑ์ในการประมูลด้วยระบบอิเล็กทรอนิกส์ของผู้ให้บริการ

2.   คุณสมบัติของผู้เสนอราคา
2.1 ผู้เสนอราคาต้องเป็นนิติบุคคลผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์และต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ    และได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ                                                                                                                                                      
2.2 ผู้เสนอราคาจะต้องเป็นนิติบุคคล มีผลงานก่อสร้างประเภทเดียวกันกับงานที่ประกาศประกวดราคาประมูลจ้างด้วยระบบอิเลคทรอนิกส์ ในวงเงินไม่น้อยกว่า  6,343,540  บาท และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วย   ระเบียบบริหารราชการส่วนท้องถิ่น  หน่วยงานอื่นซึ่งกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ หรือหน่วยงานเอกชนที่เทศบาลเชื่อถือ 
   
 2.3  ผู้เสนอราคาต้อง ไม่เป็นผู้มีผลประโยชน์ร่วมกันกับผู้เสนอราคารายอื่น   และต้องไม่เป็น 
ผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ       วันประกาศประมูลจ้างด้วยระบบอิเล็กทรอนิกส์   หรือไม่เป็นผู้กระทำการอันเป็นการ     ขัดขวางการแข่งขันราคาอย่างเป็นธรรมตามข้อ  15  


2.4   ผู้เสนอราคาต้องไม่เป็นผู้ได้รับสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทย   
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น  
2.5   ผู้เสนอราคาเป็นผู้ที่ผ่านการคัดเลือกผู้มีคุณสมบัติเบื้องต้นในการจ้าง   ของเทศบาลตำบลนาบอน

3. หลักฐานการเสนอราคา
ผู้เสนอราคาจะต้องเสนอราคาเอกสารหลักฐานโดยมิต้องใส่ซองปิดผนึก   แยกเป็น  2  ส่วน  คือ
3.1   ส่วนที่  1   อย่างน้อยต้องมีเอกสารดังต่อไปนี้


       (1)   ในกรณีที่ผู้เสนอราคาเป็นนิติบุคคล
(ก)    ห้างหุ้นส่วนสามัญหรือห้างหุ้นส่วนจำกัด   ให้ยื่นสำเนาหนังสือการรับรอง  การจดทะเบียนนิติบุคคล   บัญชีรายชื่อหุ้นส่วนผู้จัดการ   ผู้มีอำนาจควบคุม  (ถ้ามี)   พร้อมทั้งรับรองสำเนาถูกต้อง
(ข)     บริษัทจำกัดหรือบริษัทมหาชนจำกัด   ให้ยื่นสำเนาหนังสือรับรองการจด        ทะเบียน นิติบุคคล   หนังสือบริคณห์สนธิ   บัญชีรายชื่อกรรมการผู้จัดการ   ผู้มีอำนาจควบคุม  (ถ้ามี)   และบัญชีผู้ถือหุ้นรายใหญ่   พร้อมรับรองสำเนาถูกต้อง
       (2)     ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า   ให้ยื่นสำเนา   สัญญา ของการเข้าร่วมค้า   สำเนาบัตรประจำตัวประชาชนของผู้ร่วมค้าฝ่ายใดเป็นบุคคลธรรมดาที่มิใช่สัญญาติไทย   ก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคล   ให้ยื่นตามที่ระบุไว้ใน  (1)

        (3)   สำเนาใบทะเบียนภาษีมูลค่าเพิ่ม   สำเนาใบทะเบียนพาณิชย์  (ถ้ามี)   พร้อมทั้งรับรองสำเนาถูกต้อง
                                 (5)   บัญชีเอกสารส่วนที่   1   ทั้งหมดที่ได้ยื่นพร้อมกับซองใบเสนอราคาตามแบบ                           ในข้อ 1.6  (1)


3.2   ส่วนที่  2   อย่างน้อยต้องมีเอกสารต่อไปนี้
         (1) หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบ           อำนาจให้บุคคลอื่นทำการแทน                                                        

         (2)  หลักประกันซองตามข้อ  5

      
         (3)  สำเนาใบเสร็จรับเงินค่าซื้อเอกสารประมูลจ้างด้วยระบบอิเล็กทรอนิกส์
         (4)  สำเนาบัตรประจำตัวประชาชน  และสำเนาทะเบียนบ้านของผู้รับมอบอำนาจ    พร้อมทั้งรับรองสำเนาถูกต้อง
         (5)  บัญชีเอกสารส่วนที่  2 ทั้งหมดที่ได้ยื่นพร้อมกับซองใบเสนอราคาตามแบบในข้อ  1.6 (2)

        4.   การเสนอราคา
                             4.1 ผู้เสนอราคาต้องยื่นข้อเสนอตามแบบที่กำหนดไว้ในเอกสารประมูลจ้างด้วยระบบอิเล็กทรอนิกส์นี้โดยไม่มีเงื่อนไขใด ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน
               4.2 ผู้เสนอราคาจะต้องเสนอกำหนดเวลาส่งมอบงาน ไม่เกิน  270  วัน  นับถัดจากวันลง  นามในสัญญาจ้าง

               4.3    ราคาที่เสนอจะต้องเป็นราคาที่รวมภาษีมูลค่าเพิ่มและภาษีอื่น  (ถ้ามี)   รวมทั้งค่าใช้จ่ายทั้งปวงไว้แล้วโดยผู้เสนอราคาจะต้องเสนอกำหนดยืนราคาไม่น้อยกว่า 360 วัน  นับแต่วันที่ยืนยันราคาครั้งสุดท้าย   โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

                4.4 ก่อนยื่นประมูลจ้างด้วยระบบอิเล็กทรอนิกส์ ผู้เสนอราคาควรตรวจดูร่างสัญญา รายละเอียดคุณลักษณะเฉพาะ ฯลฯ  ให้ถี่ถ้วนและเข้าใจ เอกสารประมูลจ้าง ด้วยระบบอิเล็กทรอนิกส์ทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประมูลจ้าง ด้วยระบบอิเล็กทรอนิกส์

                4.5 ผู้เสนอราคาจะต้องยื่นเอกสารประมูลจ้างด้วยระบบอิเล็กทรอนิกส์ โดยจ่าหน้าซองถึงประธานคณะกรรมการดำเนินการประมูลด้วยระบบอิเล็กทรอนิกส์  โดยระบุที่หน้าซองว่า  “ใบเสนอราคาตามเอกสารประมูลจ้างด้วยระบบอิเล็กทรอนิกส์  เลขที่  2/2552 ”  โดยยื่นโดยตรงต่อประธานคณะกรรมการดำเนินการประมูลด้วยระบบอิเล็กทรอนิกส์   ในวันที่ ..10 พฤศจิกายน 2552..... เวลา 10.00 – 12.00  น.

   ณ  ศูนย์รวมข้อมูลข่าวสารการซื้อการจ้างระดับตำบลอำเภอนาบอน
                        เมื่อพ้นกำหนดเวลายื่นเอกสาร ประมูลจ้างด้วยระบบอิเล็กทรอนิกส์แล้ว จะไม่รับเอกสารเพิ่มเติม  โดยเด็ดขาด

           คณะกรรมการ e-Auction  จะดำเนินการตรวจสอบคุณสมบัติ ของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น     หรือเป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์   ตามข้อ 1.5 (1)   ณ   วันประกาศประมูลจ้างด้วยระบบอิเล็กทรอนิกส์หรือไม่ พร้อมทั้งตรวจสอบข้อเสนอตาม ข้อ 3.2   และประกาศรายชื่อผู้เสนอราคาที่มีสิทธิได้รับการคัดเลือกให้เข้าเสนอราคาในวันที่ ...11 พฤศจิกายน 2552....   เวลา  15.00  น. ณ สำนักงานเทศบาลตำบลนาบอน

หากปรากฏต่อคณะกรรมการ e-Auction  ก่อน หรือในขณะที่มีการเสนอราคาทางอิเล็กทรอนิกส์
ว่ามีผู้เสนอราคากระทำการ  อันเป็นการขัดขวางการแข่งขันราคาอย่างเป็นธรรมดาตามข้อ 1.5 (2)   คณะกรรมการฯ   จะตัดรายชื่อผู้เสนอราคารายนั้นออกจากการเป็นผู้เสนอราคา  และยกเลิกการประมูลจ้างด้วย
ระบบอิเล็กทรอนิกส์และ เทศบาลตำบลนาบอนจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่ คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว
ผู้เสนอราคาที่ถูกตัดรายชื่อออกเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอ
ราคารายอื่นหรือเป็นผู้มีผลประโยชน์ร่วมกัน  ระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าว ต่อผู้ว่าราชการจังหวัด   ภายใน  3  วันนับแต่วันที่ได้รับแจ้ง   จากคณะกรรมการ e-Auction   การวินิจฉัยอุทธรณ์ของผู้ว่าราชการจังหวัดให้ถือเป็นที่สุดการยื่นอุทธรณ์ตามวรรค 5   ย่อมไม่เป็นเหตุให้มีการขยายระยะเวลาการเสนอราคา เว้นแต่ผู้ว่าราชการจังหวัดพิจารณาเห็นว่าการขยายระยะเวลาดังกล่าว จะเป็นประโยชน์แก่ทางราชการอย่างยิ่ง   และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์ และเห็นว่า การยกเลิกการเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ให้ผู้ว่าราชการจังหวัดมีอำนาจยกเลิกการเสนอราคาดังกล่าวได้
4.5 ผู้เสนอราคาที่มีสิทธิได้รับการคัดเลือกให้เข้าเสนอราคาตามประกาศของเทศบาลตำบลนาบอน  จะต้องปฏิบัติดังนี้
(1) ผู้เสนอราคาจะต้องเข้ารับการอบรมวิธีการประมูล ด้วยระบบอิเล็กทรอนิกส์  
ในวันที่...16  พฤศจิกายน  2552...  เวลา  13.00 น.    ณ  สำนักงานบริการลูกค้า กสท.ทุ่งสง เลขที่ 229 ถนนทุ่งสง-สุราษฏร์ ตำบลปากแพรก อำเภอทุ่งสง จังหวัดนครศรีธรรมราช  โดยผู้เสนอราคาจะได้รับเลขประจำตัว (User ID)   และรหัสผ่าน(Password)    เมื่อผู้เสนอราคาผ่านคุณสมบัติเงื่อนไข และข้อเสนอทางด้านเทคนิคแล้ว


(2)   กำหนดทดสอบระบบ  ณ  บริษัทตนเองในวันที่ ...17  พฤศจิกายน  2552..........
(2) ผู้เสนอราคาจะต้องลงนามในข้อตกลง ในการประมูลด้วยระบบอิเล็กทรอนิกส์ร่วมกับผู้
ให้บริการตลาดกลางอิเล็กทรอนิกส์
(3) ราคาเริ่มต้นในการประมูลครั้งนี้จะเริ่มที่    11,500,000  บาท 
(4) ระยะเวลาในการประมูล   30   นาที (ไม่มีขยายเวลา)  ในวันที่ ..18 พฤศจิกายน 2552....เวลา  10.00 -10.30 น
(5) ห้ามผู้เสนอราคาถอนการประมูล และเมื่อการประมูลเสร็จสิ้นแล้ว จะต้องยืนยันราคาต่อ
ผู้ให้บริการตลาดกลางอิเล็กทรอนิกส์ หลังจากจบการประมูล
(6) ในกรณีที่จะต้องเสียค่าบริการต่อผู้ให้บริการตลาดกลางอิเล็กทรอนิกส์  ผู้ชนะการประมูล
จะต้องเสียอัตราค่าบริการ     เป็นเงิน 20,000 .-บาท

5. หลักประกันซอง

      ผู้เสนอราคาต้องวางหลักประกันซอง พร้อมกับการยื่นซองประมูลจ้างด้วยระบบอิเล็กทรอนิกส์
เป็นเงิน  647,300 .-บาท (หกแสนสี่หมื่นเจ็ดพันสามร้อยบาทถ้วน) 
                    โดยใช้หลักประกันอย่างหนึ่งอย่างใดดังต่อไปนี้      


5.1 เงินสด

5.2 เช็คที่ธนาคารสั่งจ่ายให้แก่เทศบาลตำบลนาบอน  โดยเป็นเช็คลงวันที่ที่ยื่นซองประกวดราคาหรือก่อนหน้านั้นไม่เกิน 3 วัน ทำการของทางราชการ

5.3  หนังสือค้ำประกันของธนาคารในประเทศ      ตามแบบหนังสือค้ำประกันดังระบุในข้อ 
1.4  (1) ต้องมีระยะเวลาการค้ำประกัน ตั้งแต่วันยื่นซองข้อเสนอทางด้านเทคนิคครอบคลุงไปจนถึงวันสิ้นสุดการยืนราคา


5.4 หนังสือค้ำประกัน ของบรรษัทเงินทุนอุตสาหกรรมแห่งประเทศไทย หรือบริษัทเงินทุน
หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน ตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ 1.4 (1) ต้องมีระยะเวลาการค้ำประกัน ตั้งแต่วันยื่นซองข้อเสนอทางเทคนิคครอบคลุมไปจนถึงวันสิ้นสุดการยืนราคา


5.5 พันธบัตรรัฐบาลไทย

หลักประกันซองตามข้อนี้ เทศบาลตำบลนาบอนจะคืนให้ผู้เสนอราคา หรือผู้ค้ำประกันภายใน 15 วันนับถัดจากวันที่ได้พิจารณาในเบื้องต้นเรียบร้อยแล้ว เว้นแต่     ผู้เสนอราคารายที่คัดเลือกไว้ซึ่งเสนอราคาต่ำสุดไม่เกิน 3 ราย จะคืนให้ต่อเมื่อได้ทำสัญญาหรือข้อตกลง หรือเมื่อผู้เสนอราคาได้พ้นจากข้อผูกพันแล้วการคืนหลักประกันซอง ไม่ว่าในกรณีใด ๆ จะคืนให้โดยไม่มีดอกเบี้ย
  -การคืนหลักประกันซอง
เทศบาลตำบลนาบอน จะคืนหลักประกันซองให้ดังต่อไปนี้
1.ผู้ที่ถูกตัดรายชื่อจากการเป็นผู้เสนอราคาที่มีผลประโยชน์ร่วมกัน หรือกระทำการขัดขวางการแข่งขันราคาอย่างเป็นธรรม  จะคืนเมื่อพ้นระยะเวลาอุทธรณ์ หรือการอุทธรณ์เป็นที่สุด
2.ผู้ที่ไม่ผ่านการคัดเลือกเบื้องต้น จะคืนภายหลังจากประกาศผลพิจารณาทางด้านเทคนิค
3.ผู้ที่ผ่านการคัดเลือกเบื้องต้น จะคืนเมื่อเทศบาลตำบลนาบอน ได้ออกหนังสือแสดงเจตนารับราคาให้แก่ผู้เสนอราคารายที่เทศบาลตำบลนาบอน รับราคาแล้ว หรือตามที่คณะกรรมการประกวดราคาเห็นสมควร
4.ผู้เสนอราคารายที่เทศบาลตำบลนาบอน รับราคา จะคืนเมื่อผู้เสนอราคารายนั้นได้ลงนามสัญญาหรือข้อตกลง และยื่นหลักประกันสัญญาหรือข้อตกลงให้เทศบาลตำบลนาบอนแล้ว
5.เทศบาลตำบลนาบอน จะคืนหลักประกันซองให้โดยไม่มีดอกเบี้ย
-การริบหลักประกันซอง
เทศบาลตำบลนาบอน จะริบหลักประกันซอง หรือเรียกร้องจากผู้ออกหนังสือค้ำประกันฯ ทันที ในกรณีต่อไปนี้
1.ตามข้อ 2.2 ของหนังสือแสดงเงื่อนไขการซื้อและการจ้างโดยการประมูลด้วยระบบอิเล็กทรอนิกส์
2.ผู้เสนอราคาที่ถอนการยืนเอกสารประกวดราคา หรือผู้มีสิทธิเสนอราคาที่ถอนการเสนอราคาของตนภายในระยะเวลาที่การเสนอราคายังมีผลอยู่
ผู้เสนอราคาที่เทศบาลตำบลนาบอน มีหนังสือแจ้งให้ติดต่อคณะกรรมการประกวดราคา เพื่อเจรจาและ/หรือให้ข้อมูลเพิ่มเติม แต่ไม่เป็นไปตามกำหนดเวลาโดยไม่มีเหตุผลอันสมควร จะถือว่าผู้เสนอราคารายนั้น ถอนการยื่นเอกสารประกวดราคาหรือถอนเสนอราคาตามความหมายในวรรคต้นด้วยเช่นกัน
3.ผู้เสนอราคารายที่เทศบาลตำบลนาบอน คัดเลือกแล้ว มิได้ไปลงนามในสัญญาหรือข้อตกลง พร้อมหลักประกันสัญญา (ถ้ามี) เมื่อได้รับแจ้งให้ไปทำสัญญาหรือข้อตกลงภายในระยะเวลาที่กำหนดในเอกสารฯ และหากไม่มีเหตุผลอันสมควร เทศบาลตำบลนาบอน จะประกาศให้เป็นผู้ทิ้งงาน รวมทั้งอาจพิจารณาเรียกร้องชดใช้ความเสียหายอื่น (ถ้ามี)

6. หลักเกณฑ์และสิทธิในการพิจารณาราคา

6.1 ในการประกวดราคาครั้งนี้ เทศบาลตำบลที่วัง  จะพิจารณาตัดสินด้วยราคารวม

6.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานไม่ถูกต้องหรือไม่
ครบถ้วนตามข้อ 3 (หรือยื่นข้อเสนอประมูลจ้าง ด้วยระบบอิเล็กทรอนิกส์ไม่ถูกต้องตามข้อ 4 แล้ว) คณะกรรมการ e-Auction   จะไม่รับพิจารณาข้อเสนอ ของผู้ยื่นข้อเสนอรายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือผิดพลาดไปจากเงื่อนไขของเอกสารประกวดราคา ในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลนาบอนเท่านั้น

         
6.3 เทศบาลตำบลนาบอน  สงวนสิทธิไม่พิจารณาข้อเสนอของผู้เสนอราคา  โดยไม่มีการผ่อนผันในกรณีดังต่อไปนี้


(1) ไม่ปรากฏชื่อผู้เสนอราคารายนั้น ในบัญชีผู้รับเอกสารประกวดราคา หรือในหลัก
ฐานการรับเอกสารประกวดราคาของเทศบาลตำบลนาบอน



(2) เสนอรายละเอียดแตกต่างไปจากเงื่อนไขที่กำหนดในเอกสารประกวดราคาที่เป็น
สาระสำคัญ  หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

6.4 เทศบาลตำบลนาบอนทรงไว้ซึ่งสิทธิที่จะยกเลิกการประมูลจ้างด้วยระบบอิเล็กทรอนิกส์  ในกรณีที่มีผู้เสนอราคาได้รับการคัดเลือกให้เข้าเสนอราคาตามประกาศ ข้อ 4.4 น้อยกว่า 3 ราย

6.5 ในการตัดสินการประมูลจ้าง ด้วยระบบอิเล็กทรอนิกส์ หรือในการทำสัญญา คณะ-

กรรมการ  e-Auction หรือเทศบาลตำบลที่วังมีสิทธิให้ผู้เสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้  เทศบาลตำบลนาบอนมีสิทธิที่จะไม่รับราคาหรือไม่ทำสัญญา  หากหลักฐานดังกล่าว  ไม่มีความเหมาะสมหรือไม่ถูกต้อง

6.6 เทศบาลตำบลนาบอนทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการประมูลจ้างด้วยระบบอิเล็กทรอนิกส์  โดยไม่พิจารณาจัดจ้างเลยก็ได้ สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญและให้ถือว่าการตัดสินของเทศบาลตำบลนาบอนเป็นเด็ดขาด  ผู้เสนอราคาจะเรียกร้องค่าเสียหายใด ๆ มิได้  รวมทั้งเทศบาลตำบลนาบอนจะพิจารณายกเลิกการประมูลจ้าง ด้วยระบบอิเล็กทรอนิกส์  และลงโทษผู้เสนอราคาเป็นผู้ทิ้งงาน  ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม  หากมีเหตุที่เชื่อได้ว่า  การเสนอราคากระทำการโดยไม่สุจริต  เช่น การเสนอเอกสารอันเป็นเท็จ  หรือใช้ชื่อบุคคลธรรมดา หรือนิติบุคคลอื่นมาเสนอราคาแทน เป็นต้น

6.7 ในกรณีที่ปรากฏข้อเท็จจริง  ภายหลังจากการประมูลจ้าง ด้วยระบบอิเล็กทรอนิกส์ว่า ผู้
เสนอราคาที่มีสิทธิได้รับการคัดเลือก  ตามที่ได้ประกาศรายชื่อไว้ ตามข้อ 4.6  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศประกวดราคา  หรือเป็นผู้เสนอราคา  ที่กระทำการอันเป็นการขัดขวางการแข่งขันราคาอย่างเป็นธรรม  ตามข้อ 1.5 เทศบาลตำบลนาบอนมีอำนาจที่จะตัดรายชื่อผู้เสนอราคา  ที่มีสิทธิได้รับการคัดเลือกดังกล่าว ออกจากประกาศรายชื่อ  ตามข้อ 4.6 และเทศบาลตำบลนาบอน  จะพิจารณาลงโทษผู้เสนอราคารายนั้นเป็นผู้ทิ้งงาน

ในกรณีนี้หากผู้ว่าราชการจังหวัดพิจารณาเห็นว่า  การยกเลิกการประมูลด้วยระบบ
อิเล็กทรอนิกส์ที่ได้ดำเนินการไปแล้วจะเป็นประโยชน์แก่ทางราชการอย่างยิ่ง  ผู้ว่าราชการจังหวัดมีอำนาจยกเลิกการประมูลจ้างด้วยระบบอิเล็กทรอนิกส์ดังกล่าวได้
7. การทำสัญญาจ้าง

ผู้ชนะการประกวดราคาจ้างด้วยวิธีการทางอิเล็กทรอนิกส์ (ผู้รับจ้าง) จะต้องทำสัญญาจ้างตามแบบสัญญา ดังระบุในข้อ 1.3 กับเทศบาลตำบลนาบอน  ภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาค่าจ้างที่ประกวดราคาจ้างด้วยวิธีการทางอิเล็กทรอนิกส์ได้ ให้กรมยึดถือไว้ในขณะทำสัญญา โดยใช้หลักประกันอย่างหนึ่งอย่างใดดังต่อไปนี้ 

(1)    เงินสด

              (2) เช็คที่ธนาคารสั่งจ่ายให้แก่เทศบาลตำบลนาบอน  โดยเป็นเช็คลงวันทีสัญญาหรือก่อนหน้านั้นไม่เกิน 3 วันทำการของทางราชการ

(3) หนังสือค้ำประกันของธนาคารภายในประเทศตามแบบหนังสือค้ำประกันตามตัวอย่างที่
กระทรวงมหาดไทยกำหนด

(4) หนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุน
หรือบริษัทเงินทุนหลักทรัพย์   ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย  ซึ่งได้แจ้งชื่อเวียน  ให้ส่วนราชการต่าง ๆ  ทราบแล้ว โดยอนุโลมให้ใช้ตามแบบหนังสือค้ำประกันของธนาคาร  ตามแบบที่กระทรวงมหาดไทยกำหนด

(5)   พันธบัตรรัฐบาลไทย

หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการประมูลจ้าง
ด้วยระบบอิเล็กทรอนิกส์   (ผู้รับจ้าง) พ้นจากข้อผูกพันตามสัญญาจ้างแล้ว

8.   ค่าจ้างและการจ่ายเงิน  (สัญญาเป็นราคารวม)


เทศบาลตำบลนาบอนจะจ่ายเงินค่าจ้าง  โดยแบ่งออกเป็น    ห้า  งวด  ดังนี้


งวดที่  1  เป็นจำนวนเงินร้อยละ .......15...........ของค่าจ้าง  เมื่อผู้รับจ้างได้ปฏิบัติงาน
1.1 ปรับพื้นที่บริเวณก่อสร้างและผังโครงการ
1.2 งานพนังกั้นดิน (ทั้งหมด)
1.3 งานอาคาร ฐานราก คานคอดิน
ให้แล้วเสร็จภายใน.........45.........วัน


งวดที่  2  เป็นจำนวนเงินร้อยละ .......20...........ของค่าจ้าง  เมื่อผู้รับจ้างได้ปฏิบัติงาน

1.1งานโครงสร้างอาคารพร้อมมุงหลังคน

1.2งานเทคอนกรีตพื้นทั้งหมด

1.3งานวางท่อระบายน้ำ คสล.พร้อมบ่อพัก คสล.

1.4งานถนนหินคลุก
ให้แล้วเสร็จภายใน..........90........วัน


งวดที่  3  เป็นจำนวนเงินร้อยละ .....15.............ของค่าจ้าง  เมื่อผู้รับจ้างได้ปฏิบัติงาน

1.1งานคูระบายน้ำ คสล.ทั้งหมด

1.2งานป้อมยาม 1,2

1.3งานทางเท้าทั้งหมด
ให้แล้วเสร็จภายใน........45..........วัน

งวดที่ 4  เป็นจำนวนเงินร้อยละ  .....20.......ของค่าจ้าง เมื่อผู้รับจ้างได้ปฏิบัติงาน
1.1 งานรั้วทั้งหมด
1.2 งานป้ายชื่อโครงการ
1.3 งานเสาธง
1.4 งานติดตั้งสุขภัณฑ์ทั้งหมด
ให้แล้วเสร็จภายใน .......45........วัน

งวดที่ 5  งวดสุดท้าย  เป็นจำนวนเงินร้อยละ ..30.........ของค่าจ้าง  เมื่อผู้รับจ้างได้ปฏิบัติงาน
1.1 งานระบบไฟฟ้า
1.2 งานประปา
1.3 งานระบบเสียง กล้องวงจรปิด
1.4 งานสี งานตีเส้นจราจร
1.5 งานตกแต่ง ติดตั้งพื้นผิวทั้งหมด พร้อมเก็บกวาดทำความสะอาด ปรับบริเวณ
1.6 งานทำการทดสอบระบบต่างๆ ทั้งหมดแล้วเสร็จครบถ้วนถูกต้องตามรูปแบบรายการและสัญญาจ้างทุกประการ  รวมทั้งทำสถานที่ก่อสร้างให้เรียบร้อย.ให้แล้วเสร็จภายใน.....45........วัน
9. อัตราค่าปรับ
ค่าปรับตามแบบสัญญาจ้าง  จะกำหนดในอัตราร้อยละ  0.10   (ศูนย์จุดหนึ่งศูนย์)   ของค่าจ้างตาม
สัญญาจ้างต่อวัน
10. การรับประกันความชำรุดบกพร่อง

ผู้ชนะการประมูลจ้างด้วยระบบอิเล็กทรอนิกส์ซึ่ง ได้ทำข้อตกลงเป็นหนังสือ  หรือทำสัญญา
จ้างแล้วแต่กรณี   จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  2  ปี  นับถัดจากวันที่เทศบาลตำบลนาบอนรับมอบงาน  โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  15    วัน   นับจากวันที่ได้รับแจ้งความชำรุดบกพร่อง
11.  ข้อสงวนสิทธิในการเสนอราคาและอื่น ๆ

11.1  เงินค่าจ้างสำหรับงานครั้งนี้     งบประมาณจ่ายจากเงินอุดหนุนเฉพาะกิจ   การลงนามในสัญญาจ้างจะกระทำได้ต่อเมื่อเทศบาลตำบลนาบอนได้รับอนุมัติเงินค่าก่อสร้างเรียบร้อยแล้วเท่านั้น


11.2  เมื่อเทศบาลตำบลนาบอนได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามการประมูลจ้างด้วยระบบอิเล็กทรอนิกส์แล้ว  ถ้าผู้รับจ้างจะต้องสั่งหรือนำสิ่งของดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้  ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคา  ซึ่งเป็นผู้ขายจะต้องปฏิบัติตาม  กฎหมายว่าด้วยการส่งเสริมการพาณิชย์นาวี  ดังนี้
(1) แจ้งการสั่งหรือนำสิ่งของดังกล่าวเข้ามาจากต่างประเทศ ต่อสำนักงานคณะกรรมการการ
ส่งเสริมการพาณิชย์นาวีภายใน 7 วัน นับตั้งแต่วันที่ผู้ว่าจ้างสั่ง  หรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

(2) จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจาก
ต่างประเทศ  มายังประเทศไทย  เว้นแต่ จะได้รับอนุญาตจากสำนักงานคณะกรรมการการส่งเสริมการพาณิชย์นาวีให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้น ก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

(3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริม
การพาณิชย์นาวี

11.3 ผู้เสนอราคาซึ่งเทศบาลตำบลนาบอน ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 7    เทศบาลตำบลนาบอนจะริบหลักประกันซองหรือเรียกร้องจากผู้ออกหนังสือค้ำประกันซองทันที  และอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ

11.4 เทศบาลตำบลนาบอน สงวนสิทธิที่จะแก้ไขเพิ่มเติมเงื่อนไข  หรือข้อกำหนดในแบบสัญญาให้เป็นไปตาม  ความเห็นของสำนักงานอัยการสูงสุด (ถ้ามี)

12.   เงื่อนไขอื่น  ๆ

12.1   ผู้รับจ้างจะต้องปิดแผ่นป้ายแสดงรายละเอียดเกี่ยวกับงานก่อสร้างไว้  ณ  บริเวณสถาน
ที่ก่อสร้าง   รายละเอียดตามแบบป้ายประชาสัมพันธ์โครงการของเทศบาลตำบลนาบอน ภายใน 7 วัน หลังจากวันลงนามในสัญญา



12.2   ผู้รับจ้างต้องจัดให้มีเครื่องหมายสัญญาณจราจรเพื่อเป็นเครื่องหมายหรือสัญญาณเตือนให้ประชาชนที่ผ่านไปมาในเขตก่อสร้างระมัดระวังเพื่อความปลอดภัย


12.3   เอกสารประกาศประมูลจ้างด้วยระบบอิเล็กทรอนิกส์ฉบับนี้ให้ถือเป็นส่วนหนึ่งของสัญญาจ้างด้วย






                 เทศบาลตำบลนาบอน

